CELEX: E2017P0017
Language: mt
Date: 2017-12-21 00:00:00
Title: Azzjoni mressqa fil-21 ta’ Diċembru 2017 mill-Awtorità ta’ Sorveljanza tal-EFTA kontra l-Iżlanda (il-Kawża E-17/17)

22.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 67/16
            
         Azzjoni mressqa fil-21 ta’ Diċembru 2017 mill-Awtorità ta’ Sorveljanza tal-EFTA kontra l-Iżlanda
   (il-Kawża E-17/17)
   (2018/C 67/16)
   Fil-21 ta’ Diċembru 2017 tressaq każ quddiem il-Qorti tal-EFTA kontra l-Iżlanda mill-Awtorità ta’ Sorveljanza tal-EFTA, irrappreżentata minn Carsten Zatschler, Catherine Howdle, u Ingibjörg Ólöf Vilhjálmsdóttir, li jaġixxu bħala Aġenti tal-Awtorità ta’ Sorveljanza tal-EFTA, 35 Rue Belliard, 1040 Brussell, il-Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li billi naqset milli tadotta l-miżuri neċessarji biex timplimenta l-Att imsemmi fil-punt 8 tal-Anness V tal-Ftehim dwar iż-Żona Ekonomika Ewropea (id-Direttiva 2014/54/UE tal-Parlament Ewropew u tal-Kunsill tas-16 ta’ April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema), kif adattat għall-Ftehim permezz tal-Protokoll 1, u fi kwalunkwe każ billi naqset milli tinnotifika lill-Awtorità ta’ Sorveljanza tal-EFTA bil-miżuri li adottat biex timpimenta dan l-att, l-Iżlanda naqset milli tissodisfa l-obbligi tagħha skont dan l-att u skont l-Artikolu 7 tal-Ftehim.
            
         
               2.
            
            
               Tordna lill-Iżlanda tħallas l-ispejjeż ta’ dawn il-proċedimenti.
            
         Sfond legali u fattwali u eċċezzjonijiet miġjuba bħala sostenn:
   
               —
            
            
               Fit-18 ta’ Jannar 2017 l-ASE tat opinjoni motivata li fiha żammet il-konklużjoni li billi naqset milli tieħu l-miżuri biex tiżgura l-implimentazzjoni tal-Att imsemmi fil-punt 8 tal-Anness V tal-Ftehim dwar iż-Żona Ekonomika Ewropea (id-Direttiva 2014/54/UE tal-Parlament Ewropew u tal-Kunsill tas-16 ta’ April 2014 dwar miżuri li jiffaċilitaw l-eżerċizzju tad-drittijiet konferiti fuq ħaddiema fil-kuntest tal-moviment liberu tal-ħaddiema) u/jew milli tinnotifika l-Awtorità bihom, l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE. Skont it-tieni subparagrafu tal-Artikolu 31 tal-SCA, l-ASE talbet lill-Iżlanda tieħu l-miżuri neċessarji biex tikkonforma mal-opinjoni motivata fi żmien xahrejn wara n-notifika; jiġifieri, mhux iktar tard mit-18 ta’ Marzu 2017.
            
         
               —
            
            
               Il-Gvern Iżlandiż wieġeb għall-opinjoni motivata tal-Awtorità fit-13 ta’ Frar 2017. Fit-tweġiba tiegħu, il-Gvern Iżlandiż irrefera għat-tweġiba tiegħu għall-ittra ta’ intimazzjoni, u ddikjara li kellu l-għan li jippreżenta l-Att fil-liġi Iżlandiża lill-Parlament qabel l-1 ta’ April 2017.
            
         
               —
            
            
               L-Awtorità ma rċeviet l-ebda informazzjoni oħra dwar l-implimentazzjoni sakemm irċeviet il-Formola 1, datata t-30 ta’ Novembru 2017. Fil-Formola 1, il-Gvern Iżlandiż indika li kien implimenta b’mod sħiħ l-Att fil-liġi Iżlandiża. Għalkemm ma kinitx indikata data għall-implimentazzjoni, il-Gvern Iżlandiz hemeż mal-Formola 1 kopja ta’ dik li ddikjara li kienet miżura ta’ implimentazzjoni datata t-30 ta’ Ottubru 2014: l-Att Iżlandiż Nru 105/2014 dwar id-Dritt Liberu għall-Impjieg u r-Residenza fiż-Żona Ekonomika Ewropea (Att Nru 105/2014).
            
         
               —
            
            
               Permezz ta’ email tal-4 ta’ Diċembru 2017, l-ASE kitbet lill-Ministeru Iżlandiż għall-Protezzjoni Soċjali, filwaqt li talbet spjegazzjoni jekk, fid-dawl tat-tweġibiet għall-ittra ta’ intimazzjoni u opinjoni motivata, in-notifika tal-Att Nru 105/2014 bħala miżura ta’ implimentazzjoni kinitx żball. Il-Ministeru wieġeb permezz ta’ email fis-7 ta’ Diċembru 2017, filwaqt li ddikjara li fl-opinjoni tiegħu l-Att Nru 105/2014 jimplimenta b’mod sħiħ id-Direttiva, u offra spjegazzjoni għal-linja preċedenti ta’ tweġibiet li “kien maħsub li kien iktar trasparenti li jkun hemm klawsola speċjali fl-[Att Nru 105/2014] li tinforma li l-Att jimplimenta d-Direttiva” u li dan ikun miżjud permezz ta’ abbozz ta’ liġi propost f’April 2017.
            
         
               —
            
            
               Fid-19 ta’ Diċembru 2017, wara li wettqet valutazzjoni dwar jekk il-miżuri notifikati dak iż-żmien setgħux jitqiesu li implimentaw l-Att, l-Awtorità ta’ Sorveljanza tal-EFTA ddeċidiet li tressaq il-kwistjoni quddiem il-Qorti skont it-tieni subparagrafu tal-Artikolu 31 tal-SCA.